CHOW ผนึก “เจริญกรุงเอ็นจิเนียริ่ง” ตั้งบ.ร่วมทุน ลุยธุรกิจโซลาร์-พลังงานทดแทน
CHOW ผนึก "เจริญกรุงเอ็นจิเนียริ่ง" ตั้งบ.ร่วมทุน ลุยธุรกิจโซลาร์-พลังงานทดแทน
17 ธ.ค. 2563

บริษัท เชาว์ สตีล อินดัสทรี้ จำกัด (มหาชน) หรือ CHOW เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัท ครั้งที่ 6/2563 เมื่อวันที่ 17 ธ.ค.63 ได้มีมติที่สำคัญ โดยมีมติอนุมัติให้ บริษัท เชาว์ ไชนิง เอ็นเนอร์ยี่ จำกัด บริษัทย่อยซึ่งบริษัทฯถือหุ้นผ่านบริษัท เชาว์ เอ็นเนอร์ยี่ จำกัด (มหาชน) ร้อยละ 87.36 จัดตั้งบริษัทร่วมทุนแห่งใหม่ จำนวน 1 บริษัท ได้แก่ บริษัท เชาว์ แอนด์ ซีเคอี รีนิวเอเบิ้ล จำกัด เพื่อดำเนินธุรกิจเกี่ยวกับระบบผลิตพลังงานไฟฟ้าจากพลังงานแสงอาทิตย์และพลังงานทดแทนด้านอื่นๆ ด้วยทุนจดทะเบียน 1,000,000 บาท ประกอบด้วยหุ้นสามัญจำนวน 10,000 หุ้น มูลค่าที่ตราไว้ หุ้นละ 100 บาท โดยบริษัท เชาว์ ไชนิง เอ็นเนอร์ยี่ จำกัด ถือหุ้นจำนวน 5,000 หุ้น คิดเป็นสัดส่วน 50% มูลค่าเงินลงทุน 500,000 บาท ร่วมกับ บริษัท เจริญกรุงเอ็นจิเนียริ่ง จำกัด ถือหุ้น 45% และนายแพทริค หอรัตนชัย ถือหุ้น 5%